**Požiadavky verejného obstarávateľa na zmluvné podmienky**

**Predmet zákazky:**

Hlasová Virtuálna Privátna Sieť (HVPS) a doplnkové službypre potreby FNsP F.D. Roosevelta Banská Bystrica

**Identifikačné údaje verejného obstarávateľa**:

Názov: **Fakultná nemocnica s poliklinikou F.D. Roosevelta Banská Bystrica**

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-1 z 18.12.1990 v znení neskorších zmien

**Uchádzač predloží verejnému obstarávateľovi vlastný návrh zmluvy, v ktorom budú zapracované nižšie uvedené minimálne zmluvné podmienky,**

**alebo alternatívne**

**v návrhu zmluvy uvedie, že „Neoddeliteľnou súčasťou tejto Zmluvy je Príloha č. 1, v ktorej sú upravené osobitné zmluvné podmienky, ktoré majú prednosť pred zmluvnými podmienkami, ktoré sú upravené v texte Zmluvy.“**

Zmluvné podmienky, požadované verejným obstarávateľom:

1. Zmluva sa uzatvára ako výsledok verejného obstarávania a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Subdodávatelia a zápis v registri partnerov verejného sektora
   1. Dodávateľ je vzhľadom na rozsah plnenia oprávnený plniť svoje záväzky zo zmluvy aj prostredníctvom tretích osôb, subdodávateľov. V takom prípade dodávateľ v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov podľa ZoVO a údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel. č., email.
   2. Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
   3. Pokiaľ dodávateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
   4. Dodávateľ je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
   5. Dodávateľ je povinný písomne predložiť objednávateľovi na odsúhlasenie každého subdodávateľa.
   6. Ak sa na dodávateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.
3. **Platobné podmienky**
   1. Dodávateľ je oprávnený požadovať len také zmeny ceny za predmet plnenia, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
   2. Objednávateľ bude realizovať úhrady za plnenie predmetu zmluvy mesačne na základe vystavenej faktúry, ktorá bude doručená elektronicky.
   3. Preddavky kupujúci neposkytuje.
   4. Zmluvné strany sa dohodli, že dodávateľ vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
   5. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
   6. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
   7. Vystavená faktúra bude dodávateľom zaslaná z e-mailovej adresy: ................ *(doplní dodávateľ)* a doručenej objednávateľovi na emailovú adresu: [ekonomicke@nspbb.sk](mailto:efaktury@nspbb.sk) Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
   8. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
   9. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
   10. Zmluvné strany sa dohodli, že dodávateľ doručí elektronicky vystavenú faktúru objednávateľovi spolu s prílohami najneskôr do piateho pracovného dňa v mesiaci, nasledujúceho po mesiaci, za ktorý sa faktúra vystavuje. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list a súpis poskytnutých služieb. Faktúra musí obsahovať aj odvolávku na interné číslo zmluvy objednávateľa.
   11. Platba bude realizovaná bezhotovostným platobným prevodom. Cena sa považuje za uhradenú dňom odpísania finančných prostriedkov z účtu objednávateľa. Cena bude uhradená z vlastných prostriedkov objednávateľa s 30-dňovou lehotou splatnosti.
   12. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a objednávateľ na túto skutočnosť upozorní dodávateľa, ten je povinný zaslať objednávateľovi opravený doklad. Lehota splatnosti faktúry, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.
   13. V prípade ak bude objednávateľ v omeškaní so splnením peňažného záväzku v zmysle tejto zmluvy, je dodávateľ oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
   14. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi objednávateľom a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:
       1. Akékoľvek pohľadávky z tohto zmluvného vzťahu nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči dodávateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
       2. Dodávateľ neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak dodávateľ prijme vyhlásenie v rozpore s predchádzajúcou vetou objednávateľ je oprávnený uplatniť si voči dodávateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
   15. Dodávateľ berie na vedomie, že jednostranné započítanie pohľadávok nie je možné. Započítanie pohľadávok objednávateľ je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.
   16. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie, ako je obsiahnuté v tejto zmluve a dodávateľ už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
4. **Platnosť a účinnosť zmluvy**
   1. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.
5. **Mlčanlivosť**
6. Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.
7. **Sankcie a započítanie pohľadávok**
8. V prípade ak bude objednávateľ v omeškaní so splnením peňažného záväzku v zmysle tejto zmluvy, je dodávateľ oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
9. Zmluvné strany sa dohodli, že s výnimkou uvedenou v bode tejto zmluvy, si voči sebe nebudú uplatňovať iné sankcie.
10. Zmluvné strany sa dohodli, že akékoľvek pohľadávky, ktoré eviduje dodávateľ voči objednávateľovi, nie je možné, v zmysle § 525 ods. 2 zákona č. 40/1964 Zb. Občianskeho zákonníka, postúpiť na tretiu osobu bez predchádzajúceho písomného súhlasu objednávateľa.
11. **Doba trvania a podmienky skončenia zmluvy**
12. Táto zmluva sa uzatvára na dobu určitú a to odo dňa nadobudnutia jej účinnosti do ................................ alebo do vyčerpania finančného limitu .........................
13. Objednávky na poskytované služby zadané objednávateľom pred skončením zmluvy podľa bodu 7.1 budú vybavené dodávateľom aj po skončení zmluvy za podmienok dohodnutých v tejto zmluve až do uplynutia ich záväznosti.